## Iepirkuma komisijas

2018. gada 28. marta komisijas sēdē sniegtās atbildes uz uzdotajiem jautājumiem par iepirkumu

**„** **Informatīvās kampaņas organizēšana ESF projekta “Atbalsts ilgstošajiem bezdarbniekiem” Nr. 9.1.1.2/15/I/001 ietvaros” un ESF projekta “Atbalsts ilgākam darba mūžam” Nr. 7.3.2.0/16/I/001 ietvaros”**

ID Nr. NVA 2018/2\_ESF

1. **jautājums:**

*Saskaņā ar nolikuma 24.punktu pretendenta pieredze tiek vērtēta, ņemot vērā 2015., 2016., 2017. un 2018. gadā līdz piedāvājuma iesniegšanas termiņa beigām īstenotās kampaņas. Vai gadījumā, ja kampaņa tika uzsākta 2014.gadā un nobeigta 2015.gadā tā tiks uzskatīta par atbilstošu?*

**Atbilde:**

Atbilstoši Publisko iepirkumu likuma 46. panta trešās daļas 2.punkta prasībām, nolikuma 24.punktā ir noteikts, ka pretendentam iepriekšējo trīs gadu laikā ir jābūt pieredzei informatīvo kampaņu pakalpojumu sniegšanā 24.1. vai 24.2.punktā noteiktajā apmērā un apjomā, atkarībā no tā, vai pretendents piedāvājumu iesniedz par vienu iepirkuma priekšmeta daļu vai visu iepirkuma priekšmeta apjomu. Savukārt nolikuma 30.4.punktā ir noteikts, ka iesniedzams pretendenta pieredzes apraksts saskaņā ar 4.pielikuma formu, aprakstot tajā nolikuma 24.1. un 24.2.punktā minētās aktivitātes, tostarp vērā ņemams, ka 4.pielikuma formā ir norādāms katra sniegtā pakalpojuma norises laiks, proti, laikposms, kurā pakalpojumu sniegšana ir uzsākta un kurā pabeigta. Tas nozīmē, ja pretendents ir sniedzis informatīvās kampaņas pakalpojumus iepriekšējo trīs gadu laikā (laikaposmā no 2015.gada līdz piedāvājumu iesniegšanas termiņa beigām 2018.gadā), neatkarīgi no tā, vai pakalpojuma sniegšana ir uzsākts pirms minētā laikposma, tad pieredze tiks uzskatīta par atbilstošu nolikuma 24.punkta prasībām.